**Vidéki Otthonfelújítási Program – TÁJÉKOZTATÓ**

A támogatást **NYUGDÍJAS VAGY** a **legalább egy gyermeket váró vagy nevelő személy**, mint igénylő igényelheti, vagy az azonos lakóhellyel rendelkező házastársak vagy élettársak közösen, együttes igénylőként igényelhetik lakás felújításra, olyan **5000 fő alatti településen**, ahol lakóhellyel rendelkeznek (legalább egyiküknek rendelkeznie kell legalább **1 év TB jogviszonnyal** és **nem legyen 5000 Ft feletti köztartozás**).

Igénylő: nagykorú, cselekvőképes természetes személy, aki magyar állampolgár. Minimális tulajdoni hányad el kell érje az 50 %-ot (szülők és gyermek együttesen).

**Igényelhető: 2025.01.01 – 2026.06.30. között, támogatás mértéke 50 %, összege maximum 3 000 000 Ft. A támogatás utófinanszírozás, melyhez kedvezményes otthonfelújítási kölcsön igényelhető, legfeljebb 6 000 000 Ft 10 évre. Jelenleg ez kb havi 62 000 Ft-os törlesztőrészletet jelent.**

**Támogatható tevékenységek:**

* víz-, csatorna-, elektromos, gáz-közműszolgáltatás bevezetése, illetve belső, illetve külső hálózatának kiépítése vagy cseréje;
* fürdőhelyiség, illetve WC létesítése olyan lakásban, amely egyáltalán nem, vagy legfeljebb egy ilyen helyiséggel rendelkezik;
* fűtési rendszer kialakítása, korszerűsítése vagy elemeinek cseréje, ideértve a megújuló energiaforrások alkalmazását is;
* az épület külső festése, színezése, valamint szigetelése, utóbbinál ideértve a lábazatszigetelést, a hő-, hang-, illetve vízszigetelési munkálatokat;
* a külső nyílászáró beépítése, cseréje, redőny, árnyékoló, spaletta, rovarháló, biztonsági rács felszerelése vagy cseréje, párkány, küszöb létesítése, cseréje vagy felújítása;
* tető cseréje, felújítása, szigetelése;
* égéstermék-elvezető építése, korszerűsítése;
* klímaberendezés beépítése, cseréje;
* napkollektor, napelemes rendszer telepítése, illetve annak vagy részeinek cseréje, bővítése;
* belső tér felújítása, ideértve
	+ a lakás helyiségeinek belső fali, padló-, födém- vagy álmennyezeti burkolat készítését, cseréjét, felújítását, festését, tapétázását,
	+ a galériaépítést,
	+ a belső lépcső kialakítását és cseréjét,
	+ a szaniterek beépítését vagy cseréjét,
	+ a villanykapcsolók és -dugaljak kialakítását és cseréjét,
	+ a belső nyílászárók, belső párkányok, küszöbök beépítését, cseréjét vagy felújítását,
	+ a lámpák vagy világítótestek beépítését vagy cseréjét;
* a lakással azonos ingatlan-nyilvántartási helyrajzi számon található épület, nem lakás céljára szolgáló helyiség (így különösen: nyári konyha, mosókonyha, tároló) felújítása;
* kerítés építése, felújítása;
* gépjárműtároló építése, felújítása vagy nyitott gépkocsibeálló kialakítása;
* terasz, loggia, erkély, előtető építése, felújítása;
* térburkolat, illetve külső lépcső készítése, cseréje;
* télikert kialakítása;
* akadálymentesítési munka;
* alapozási szerkezet megerősítése;
* beépíthető bútor vagy konyhai gép beépítése, cseréje;
* használatimelegvíz-rendszer kialakítása, korszerűsítése vagy elemeinek cseréje, ideértve a megújuló energiaforrások alkalmazását is;
* szabályozott szellőzési rendszer kialakítása, korszerűsítése vagy elemeinek cseréje; valamint

szennyvíz tisztítására és elhelyezésére szolgáló egyedi zárt szennyvíztároló, egyedi szennyvízkezelő berendezés vagy tisztítómezővel ellátott oldómedencés műtárgy telepítése vagy cseréje.

**ADATLAP -** Vidéki Otthonfelújítási Program

Támogatást igénylő neve:

Telefon:

E-mail:

Lakcím (irányítószám, település, utca, házszám):

Házastár/élettárs lakcíme megegyezik az igénylő lakcímével? IGEN / NEM

Falusi CSOK-ot / Otthonfelújítási Program támogatást vett igénybe? IGEN / NEM

Gyermekek száma a háztartásban:

Rendelkezik legalább 1 év TB jogviszonnyal az igénylő vagy házastársa? IGEN / NEM

Van 5000 Ft-ot meghaladó köztartozása? IGEN / NEM

A szülők és a gyermekek összesen 50 %-os tulajdoni hányaddal rendelkeznek a felújítandó ingatlanban? IGEN / NEM

Az igénylő vagy megváltozott munkaképességű személy? IGEN / NEM

Az igénylő rendelkezik a támogatás igényléshez bankszámlaszámmal? IGEN / NEM

Otthonfelújítási kölcsönt kíván igényelni? IGEN / NEM

**Csatolandó dokumentumok:**

* igénylő(k) és a támogatásra való jogosultságnál figyelembe vett gyermek(ek) **lakcímet igazoló hatósági igazolványának, személyi igazolványának, TAJ kártyájának, adókártyájának** másolata
* **több lakásból álló közös tulajdonú ingatlan esetében** a közokiratba vagy ügyvéd által ellenjegyzett magánokiratba foglalt használati megállapodás, a tulajdonostársak Ptk. 5:78. § (1) bekezdése szerint meghozott – a határozat elfogadását támogató egyes tulajdonostársak neve mellett a tulajdoni hányaduk arányát és az aláírásukat is tartalmazó, teljes bizonyító erejű magánokiratba foglalt – határozata vagy bírósági ítélet másolata
* **megváltozott munkaképességű személy** esetén a megváltozott munkaképességű személlyé válásról szóló, orvosszakértői szerv által kiállított igazolás másolata
* **megváltozott munkaképességű személy** esetén a gyermekek otthongondozási díjának megállapításáról szóló, a járási vagy fővárosi (kerületi) hivatal által kiállított határozat másolata
* **megváltozott munkaképességű személy** esetén közlekedőképességében súlyosan akadályozott személy esetén a rehabilitációs szakértői szervként eljáró hivatal vagy jogelődje által a közlekedőképesség minősítéséről kiadott, hatályos szakvélemény, vagy a súlyos mozgáskorlátozott személyek közlekedési kedvezményeiről szóló 102/2011. (VI. 29.) Korm. rendelet 2/A. §-a szerinti iratok
* három hónapot meghaladó tartózkodás jogát tanúsító, a szabad mozgás és tartózkodás jogával rendelkező személyek beutazásáról és tartózkodásáról szóló törvény szerinti regisztrációs igazolás, érvényes tartózkodási kártya vagy állandó tartózkodási kártya másolata